open-index/open-wikipedia-markdown huggingface dataset:
Greg Grunberg

**Gregory Phillip ”Greg” Grunberg** (s. 11. heinäkuuta 1966 Los Angeles, Kalifornia) on yhdysvaltalainen näyttelijä. Hänet muistetaan erityisesti rooleistaan sarjoissa *[[Felicity]]*, *[[Alias (televisiosarja)|Alias]]* ja *[[Heroes (televisiosarja)|Heroes]]*. Grunberg on juutalainen.

## Lähteet

## Aiheesta muualla

* Virallinen sivusto 
*
O’boy

**O’boy** on kaakaojuomajauhe, jota on myyty vuodesta 1959 lähtien. Kaakaojuomajauheen kehitti Marabou. Sitä valmisti alun perin Findusin tehdas Bjuvilla, joka myytiin Nestlélle vuonna 1961. Silti Marabou piti O’boyn itsellään Upplands Väsbyn suklaatehtaalla. Nykyään tuotemerkki on Mondelez Internationalin omistuksessa.

## Lähteet

## Aiheesta muualla
* O’boy nettisivut
Kellomesikot

**Kellomesikot** (*Manorina*) on mesikkojen heimoon kuuluva varpuslintusuku. Kellomesikkojen sukuun kuuluu BirdLifen mukaan kolme lajia.

## Kellomesikoihin kuuluvia lajeja
* Kellomesikko (*Manorina melanophrys*)
* Keltanokkamesikko (*Manorina flavigula*)
* Sotilasmesikko (*Manorina melanocephala*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Manorina
Ventspils International Radio Astronomy Center

**Ventspils International Radio Astronomy Center** eli **VIRAC** () on radioastronomiakeskus Latviassa. Se sijaitsee Irbenessä, Ventspilsistä 30 km pohjoiseen. VIRAC:lla on käytössään halkaisijoiltaan 32 metrinen (RT-32) ja 16 metrinen (RT-16) olevat radioteleskoopit.

## Toiminta
VIRAC:n tehtävänä on tarkkailla säteilyä sekä luonnollisista että keinotekoisista lähteistä. RT-32-teleskoopilla on rekisteröity auringosta ja muualta avaruudesta tulevaa säteilyä. VIRAC:n on European VLBI Network:n (EVN) jäsen ja sen RT-32 radioteleskooppi osallistuu e-VLBI havaintojen tekemiseen Euroopan VLBI-verkon kanssa.

## Historia
Alun perin Neuvostoliitto rakensi Irbeneen salaiset radioteleskoopit omiin tarkoituksiinsa. Latvian itsenäistyi Neuvostoliitosta samanaikaisesti Viron ja Liettuan kanssa Neuvostoliiton vallankaappauksen kaaduttua 21. elokuuta 1991. Teleskooppien olemassaolo paljastui vuonna 1993 ja Neuvostoliiton asevoimien vetäytymisestä neuvoteltiin. Vuonna 1994 19. heinäkuuta  Latvian hallitus antoi teleskoopit Latvian tiedeakatemian käyttöön, ja samana vuonna tiedeakatemian tiedekunta perusti VIRAC:n. Teleskoopin saamia vahinkoja tutkittiin, sitä kunnostettiin ja uudistettiin.

VIRAC organisoitiin vuonna 1996 valtion omistamaksi voittoa tavoittelemattomaksi yhtiöksi. Vuonna 2004 VIRAC tuli osaksi Ventspilsin yliopistoa.

## Lähteet

## Aiheesta muualla

* 
* 
* 
* 
*
ICAS

**International Council of the Aeronautical Sciences** (ICAS) on lentotekniikan akateemisen opetuksen kansainvälinen yhdistys, joka perustettiin Yhdysvalloissa vuonna 1957.

29. tammikuuta 2009 yhdistys piti ensimmäisen kansainvälisen seminaarin, jonka osanottajat edustivat perustajajäseniä:

* NATOn AGARD: Theodore von Kármán, puheenjohtaja
* Kanada: J.J. Green, CAI
* Englanti: E. T. Jones, RAeS
* Ranska: Maurice Roy, ONERA
* Alankomaat: H. J. van der Maas, Delftin yliopisto
* Espanja: A. Perez-Marin, National Aeronautical Institute
* Sveitsi: R. Greinacher, Service Technique
* Ruotsi : Bo K. O. Lundberg, FOA
* Länsi-Saksa: H. Blenk, WGL
* Yhdysvallat: M. I. Peale, IAS
* Harry F. Guggenheim, Honorary Fellow, IAS

Suomi liittyi tähän organisaatioon vuonna 1986.

## Aiheesta muualla
* ICASin sivusto
Eurofighter Jagdflugzeug

**Eurofighter Jagdflugzeug GmbH** on kesäkuussa 1986 perustettu yhtiö, joka koordinoi Eurofighter Typhoon -hävittäjälentokoneen suunnittelua, tuontantoa ja myyntiä. Yritykseen kuuluu suihkumoottorivalmistaja EuroJet Turbo GmbH. Yhtiön pääkonttori sijaitsee Hallbergmoosissa, Saksassa.

## Yrityksen omistussuhteet
Perustettaessa sovittiin yhtiön osakejaon olevan maiden tilausten suhteen mukainen eli Britannia ja Saksa 33 %, Italia 21 % ja Espanja 13 %. Mikä tarkoitti yrityksinä:
* 46 % Airbus Group, monikansallinen
** 33 % EADS Deutschland (Saksa)
** 13 % EADS CASA (Espanja)
* 33 % BAE Systems (Englanti)
* 21 % Leonardo S.p.A. (Italia)
Mutta jakoa on tämän jälkeen muutettu useaan kertaan maiden muuttaessa tilaamiaan konemääriä.

Eurofighter GmbH on tehnyt suurimman osansa myynnistään NATO Eurofighter and Tornado Management Agency -organisaatiolle (NETMA), joka on tehnyt ostot Naton eurooppalaisten jäsenmaiden puolesta. Samaa toimintamallia noudatettiin Panavian tuottaman Panavia Tornadon kanssa.

## Lähteet
*Eurofighter Typhoon: Design, Development, Production, In Service and Weapons, Key publishing 2003

### Viitteet

## Aiheesta muualla
*Eurofighterin sivusto
Kladno

**Kladno** () on teollisuuskaupunki Keski-Böömin läänissä Tšekissä 25 kilometriä Prahasta luoteeseen. Kaupunki on perinteisesti tunnettu kivihiilikaivoksistaan sekä rauta- ja terästeollisuudestaan. Kladno on asukasluvultaan lääninsä suurin kaupunki. Vuoden 2020 arvion mukaan siellä asui 69&nbsp;337 asukasta.

Tunnettuja Kladnossa syntyneitä ovat muun muassa Jaromír Jágr, Ivan Huml, Anton Cermak, Vladimír Kameš, Tomáš Plekanec, Jakub Voráček, Michael Frolík ja Petr Pithart. Kaupungin jääkiekkojoukkue HC Kladno on kuusinkertainen Tšekkoslovakian mestari.

## Lähteet

## Aiheesta muualla

* Kaupungin kotisivut
Klastinen

**Klastinen** on erillisistä kivi- tai mineraalilajeista muodostuneiden sedimenttikivilajien rakenne. Klastisessa rakenteessa alkuperäisen maalajin rakeiden välejä täyttää tavallisesti pohjavedestä saostunut iskosaine, kuten rautahydroksidi tai kvartsi. Kalkkikiveä sisältävien rakeiden välissä oleva iskosaine on monesti kalsiitti. Hiekkakivet ovat sedimenttikiviä, joissa on yleensä mineraalit ja kivet ovat erillisiä. Ne sisältävät kvartsin lisäksi maasälpää sekä joitakin kivilajeja isompina kivipalasina. Jos rautayhdiste iskostuu piiliejussa olevaan piihin, tuloksena oleva kivilaji on jaspis.

## Lähteet

## Aiheesta muualla
Domnarvets GoIF

**Domnarvets GoIF** (Domnarvets Gymnastik och Idrottförening) on vuonna 1906 perustettu ruotsalainen urheiluseura. Borlängen vanhimman urheiluseuran nykyisiä lajeja ovat hiihto, suunnistus ja hiihtosuunnistus. Alkuperäisiä lajeja olivat hiihto ja jalkapallo, joiden lisäksi lajeja ovat aikojen saatossa olleen myös uinti, jääpallo, paini, voimistelu, mäkihyppy, varpa ja vetokoiraurheilu. Seuran puheenjohtajana toimii Stefan Westling.

Seuran naissuunnistajat ovat voittaneet Tiomilan vuosina 2000, 2005, 2013 ja 2015 sekä Venlojen viestin 2008, 2011 ja 2015. Suunnistuksen maailmanmestarit Dana Brožková ja Karolina Arewång-Höjsgaard sekä hiihdon maailmanmestari Thomas Eriksson ovat edustaneet seuraa.

## Lähteet

## Aiheesta muualla
* Seuran kotisivut
Josef Klaus

**Josef Klaus** (15. elokuuta 1910 Kötschach-Mauthen – 26. heinäkuuta 2001 Wien) oli itävaltalainen poliitikko. Hän edusti Itävallan kansanpuoluetta. Klaus toimi finanssiministerinä 1961–1963, kansanpuolueen puheenjohtajana vuodesta 1964 ja liittokanslerina 1964–1970.
 
Klaus aloitti uuden aikakauden Itävallan politiikassa maan ensimmäisen sodanjälkeisen yksipuoluehallituksen johtajana. Ministerikaudellaan sai lempinimen "nykyaikainen valtiovarainministeri", vaikka hänen aloitteensa kanslerina olivat vaatimattomia verrattuna hänen sosialistisen seuraajansa Bruno Kreiskyn aloitteisiin, eikä hän onnistunut käsittelemään maansa natsimenneisyyttä riittävästi.

Klaus ajoi tiiviimpiä suhteita muuhun Eurooppaan, ja juuri hänen pohjatyönsä ansiosta Itävalta liittyi silloiseen ETYJ:iin vuonna 1972. Toisin kuin edeltäjänsä, Klaus oli kuitenkin varovainen ulkopolitiikan suhteen ja piti sitä sekä kovana haasteena että syynä haavoittuvuuteen. Tuolloin pelättiin, ettei Neuvostoliitto kunnioittaisi Itävallan rajoja. Maa oli kirjaimellisesti keskellä kylmää sotaa, mutta silti oudosti irti siitä. Ei ollut varmuutta, puolustaisiko Nato puolueetonta Itävaltaa, mutta Klaus vaali hyviä suhteita maansa itänaapureihin.

## Lähteet

## Aiheesta muualla
Koulukunta (taidehistoria)

**Koulukunta** kuvaa taiteilijaryhmää, joiden teokset osoittavat tyylillistä, maantieteellistä tai ajallista samanlaisuutta. Asiantuntijat tarkoittavat esimerkiksi Tizianin koulukunnalla Tizianin attribuoimattomia teoksia, jotka on tehty hänen tyyliinsä, mutta jotka eivät ole hänen, vaan ehkä jonkun hänen seuraajiensa tekemiä. Bolognan koulukunnalla taas tarkoitetaan että maalaus viittaa tuon koulukunnan tyylipiirteisiin olematta jonkun tietyn taiteilijan teos. 

## Koulukuntia
*Barbizonin koulu
*Düsseldorfin koulukunta
*Forlin koulukunta
*Helsinki School
*Kanō-koulukunta
*Kreetalainen koulukunta
*Oulun koulu
*Pariisin koulukunta
*Vaeltajat
*Venäläinen formalismi

## Lähteet
Axel Heibergin saari

**Axel Heibergin saari** () on saari pohjoisessa Kanadassa. Saari on suurin aikaisemmin Norjan omistamista Sverdrupinsaarista, jotka luovutettiin Kanadan omaisuudeksi vuonna 1930. Axel Heibergin saaren pinta-ala on 43&nbsp;178&nbsp;km². Saari on 31. suurin maailmassa ja 7. suurin Kanadassa. Saaren korkein huippu on Outlook Peak, 2&nbsp;210&nbsp;m merenpinnasta. 

Axel Heibergin saari tunnetaan myös erikoisista eoseenikaudelta peräisin olevista kivettyneistä metsistä, alueen ilmastosta ja vähästä mineralisoitumisesta johtuen voidaankin puhua lähinnä muumioitumisesta. Tutkimusten tuloksena tiedetään alueella kasvaneen luhtametsiä, joiden valtapuina oli kiinanpunapuita (*Metasequoia*).

## Saaren historia
Saarella on ollut satunnaista inuittiasutusta kauan ennen eurooppalaisten saapumista Pohjois-Amerikan mantereelle. Norjalaisen tutkimusmatkailija Otto Sverdrupin saapuessa saarelle 1900-luvun alussa saarella ei ollut pysyvää asutusta ja hän valtasi saaren Norjan omaisuudeksi ja nimesi sen tutkimusmatkansa rahoittajan, norjalaisen Ringnes-panimon johtajan Axel Heibergin mukaan. Saaren ollessa Norjan omistuksessa rannikoita tutki ja kartoitti useita retkikuntia. Vuonna 1930 saari siirtyi Kanadan omaisuudeksi ja on nykyisin osa Nunavutin territoriota. 1940-luvun loppupuolella alueella suoritettiin ensimmäinen ilmakuvakartoitus Yhdysvaltain ilmavoimien operaatio Polariksen yhteydessä. Vuonna 1955 Kanadan geologisen tutkimuslaitoksen geologit N. J. McMillan ja Souther tutkivat saaren sisäosia ja heidän tutkimustuloksensa etenkin Bundejäätiköltä saaren luoteisosasta olivat ensimmäiset jotka huomioitiin tieteellisissä julkaisuissa.

Vuonna 1959 tutkijat McGill-yliopistosta tekivät tutkimuksia Expedition Fiordissa (aikaisemmin tunnettiin nimillä Sør Fjord tai South Fiord), joka sijaitsee saaren keskiosassa. Tutkimustulokset johtivat McGillin arktisen tutkimusaseman perustamiseen seuraavana vuonna (). Asema rakennettiin noin 8 km sisämaahan Expedition Fiordista, ja se koostui pienestä tutkimuskäyttöön tarkoitetusta mökistä, keittiöstä ja kahdesta väliaikaisesta majoitustilasta joihin voitiin sijoittaa 8–12 henkilöä. Aseman käyttö oli vilkkainta 1960-luvun alussa jolloin siellä majoittui noin 20 henkilöä. Nykyisin asemaa käytetään kesäkautena tarkoin määriteltyihin tutkimuksiin.

Kesällä 1986 kanadalainen tutkimusryhmä tohtori James Basingerin johdolla tutki saarella sijaitsevia kivettyneitä metsiä. Heidän tutkimustuloksensa on julkaistu monissa kanadalaisissa alan julkaisuissa.

## Lähteet

## Aiheesta muualla
Tatra V 855

**Tatra V 855** oli Tatran vuonna 1942 suunnittelema moottorikelkka. Malli ei koskaan päässyt sarjavalmistukseen, siitä ehdittiin tehdä kaksi prototyyppiä, joista toinen on säilynyt.

Kansallissosialistisen Saksan miehitettyä Tšekkoslovakian sudeettialueet Tatran tehdas Kopřivnicessa siirtyi Saksan puolelle. Toisen maailmansodan puhjettua Tatra määrättiin valmistamaan sotatarvikkeita Wehrmachtille.

Moottorikelkka V 855 suunniteltiin Saksan itärintaman tarpeisiin. Sen korirakenne ja ilmajäähdytetty V8-moottori olivat peräisin T87-mallista. Edessä oli istuimet kahdelle ja takana oli puinen penkki.

Moottorikelkan takaosassa olevan moottorin yhteyteen oli asennettu maston päähän puinen potkuri ja lisäksi erillinen rulla nykyajan rinnekoneiden tapaan. Rulla toimi jarruna sekä ajoneuvon liikuttamiseen olosuhteissa joissa potkuria ei voinut käyttää, esimerkiksi kaupunkiajossa. Ajoneuvo kulki neljän suksen päällä, joista etummaiset olivat ohjattavissa. Taimmaisiin suksiin oli asennettu seisontajarrut. Suurimmaksi rakenteelliseksi nopeudeksi oli suunniteltu 130 km/h, mutta prototyyppiä ei koskaan testattu 80 km/h suuremmilla nopeuksilla.

Sodan päätyttyä moottorikelkankin suunnittelusta vastannut Tatran tekninen johtaja Hans Ledwinka tuomittiin kuuden vuoden vankeuteen natsien avustamisesta.

Nashvillessä, Yhdysvalloissa toimiva *Ecorra*-niminen ajoneuvojen entisöintiin erikoistunut yritys rakensi vuosina 2006-07 Tatra V 855 -replikan.

## Lähteet

## Aiheesta muualla

*Kuvia Ecorran rakentamasta Tatra V 855 -replikasta.
*Youtube-video Ecorran valmistaman V 855 -replikan testauksesta.
Koulukunta

**Koulukunta** tarkoittaa samoja periaatteita noudattavaa ryhmää tai suuntausta esimerkiksi tieteen tai taiteen alalla. Käsitteellä viitataan yleensä jonkin näkemyksen kannattajien joukkoon tietyn tieteen, taiteen, ideologian tai urheilulajin alalla.

Koulukuntia on ollut ja on edelleen muiden muassa kansantaloustieteessä (esimerkiksi keynesiläinen, monetaristinen ja itävaltalainen koulukunta), jossa koulukunnat syntyvät erimielisyyksistä, sekä taidehistoriassa, jossa termi koulukunta kuvaa taiteilijaryhmää, joiden teokset osoittavat tyylillistä, maantieteellistä tai ajallista samanlaisuutta. Oikeustieteessä koulukuntia esiintyy oikeusfilosofiassa (muiden muassa luonnonoikeus ja positivistinen oikeus), ja koulukunnat perustuvat lakien filosofiseen tarkasteluun. Lääketieteessä on esiintynyt antiikin aikana kolme koulukuntaa: empiirinen, dogmaattinen ja metodinen. Luonnontieteissä esiintyy kilpailevia hypoteeseja, joita tieteilijät asettuvat tukemaan ennen niiden testaamista. Valtiotieteessä esiintyy erilaisia aatteita eli ismejä, jotka itsessään jakautuvat omiin koulukuntiinsa.

## Lähteet

## Katso myös
*Chicagon sosiologinen koulukunta
*Frankfurtin koulukunta
*Tarton–Moskovan koulukunta
Jean-Baptiste Kléber

**Jean-Baptiste Kléber** (9. maaliskuuta 1753 Strasbourg, Ranska – 14. kesäkuuta 1800 Kairo, Egypti) oli ranskalainen Ranskan vallankumoussotien aikainen kenraali. Hän saavutti menestystä vallankumousarmeijan kenraalina vuosina 1794&ndash;1796 ja seurasi Napoleonia Egyptiin vuonna 1798. Vuonna 1799 hänestä tuli Egyptin armeijan ylipäällikkö. Seuraavana vuonna syyrialainen opiskelija Suleiman al-Halabi murhasi hänet.

## Elämäkerta

Kléber syntyi 1753 katolisen isän ja protestanttisen äidin perheeseen. Hänestä varttui komea, pitkä ja vaalea nuorimies, ja hän värväytyi 1777 Itävallan armeijaan kreivi Kaunitzin jalkaväkirykmenttiin ja nousi siellä aliluutnantiksi. Ranskaan palattuaan hän toimi arkkitehtina, kunnes värväytyi vallankumousarmeijaan 1792.

Kléber nimitettiin prikaatikenraaliksi 1793 ja lähetettiin murskaamaan rojalistien kapinaa Vendéen maakuntaan. Seuraavaksi hän kunnostautui Fleurusin taistelussa 1794. Kléber oli mukana Napoleonin Egyptin-retkellä ja haavoittui lievästi Aleksandriassa 1798. Napoleon suuntasi turkkilaisten hallitseman Syyrian kimppuun, ja huhtikuussa 1799 käytiin Taborin taistelu. Sotaretken venyessä Napoleon nousi laivaan kohti Ranskaa ja jätti Kléberin johtamaan Egyptin-armeijaa brittejä ja turkkilaisia vastaan.

Kléber pyrki tuomaan joukot kotimaahan, ja hän neuvotteli 24. tammikuuta 1800 brittien kanssa El-Arišin aselevon, jonka mukaan ranskalaiset evakuoisivat joukkonsa pois Egyptistä. Asiasta sopinut brittikenraali oli kuitenkin ylittänyt valtuutensa, ja ranskalaisia vaadittiin antautumaan. Tällöin Kléber julisti joukoilleen: "Valmistautukaa taisteluun!" Tästä seurannut Heliopoliin taistelu 20. maaliskuuta 1800 päättyi ranskalaisten selvään voittoon. Vastassa olleen Turkin tappio kuitenkin nostatti uskonnollista kiihkoilua, joka johti islamilaisen opiskelijan tekemään Kléberin murhaan tämän palatsin puutarhassa 14. heinäkuuta 1800. Joukkojen lopullisen kotiutuksen neuvotteli 1801 Kléberin seuraaja kenraali Menou.

## Kuoleman jälkeen
Kléberin ruumiin tuominen kunniapaikalle Ranskaan oli vaiheikas operaatio. Aluksi hauta oli 17 vuoden ajan Ifin saarella Marseillen lähellä. Hänen syntymäkaupunkinsa Strasbourg järjesti vuonna 1818 hautapaikaksi kaupungin katedraalin. Kun Kléberin arvostus nousi, kerättiin rahaa hänen muistomerkkiään varten. Tämä ei toteutunut, mutta hauta siirrettiin Strasbourgin keskusaukiolle 1840. Vähitellen paikasta tuli nationalistisen ja saksalaisvastaisen kiihkoilun kohde, koska kaupunki jäi Saksan–Ranskan sodassa 1870 Saksalle. Toisen maailmansodan aikana saksalaiset siirsivät ruumiin Cronenburgin sotilashautausmaalle. Sieltä ranskalaiset palauttivat ruumiin takaisin sodan päätyttyä.

Suomalainen kenraali Erik Heinrichs julkaisi vanhoilla päivillään Kléber-aiheisen teoksen *Kléber i Egypten: ett krigaröde från franska revolutionens dagar* (1947, Helsingfors, Stockholm). Heinrichs oli kiinnostunut monien muidenkin ranskalaisten upseerien vaiheista, mutta vain tämän teoksen hän sai valmiiksi. Kirjoittaja sanoi kuvanneensa Kléberiä toisen sotilaan silmin, kun hän kirjoja lukiessaan oli joutunut tämän upean soturihahmon lumoihin.

## Lähteet

## Aiheesta muualla
Díkti

**Díkti** () eli **Spathí** (Σπαθί) on vuori Lasíthi- eli Díktivuorilla Kreetan saaren itäosassa Kreikassa. Sen korkeus on 2&nbsp;148 metriä ja prominenssi 1&nbsp;798 metriä. 

Díkti sijaitsee Lasíthin alueyksikön länsiosassa lähellä Iraklionin alueyksikön rajaa. Díktin korkein huippu on nimeltään Spathí, mitä nimeä käytetään myös koko vuoresta. Muut vuoriston korkeimmat huiput ovat Aféntis Christós (Αφέντης Χριστός, 2&nbsp;141 m), Psarí Madára (Ψαρή Μαδάρα, 2&nbsp;141 m), Lázaros (Λάζαρος, 2&nbsp;085 m) ja Tsívi (Τσίβη, 1&nbsp;664 m). Lasíthin ylätasanko ja pienempi Limnákaron ylätasanko sijaitsevat vuoren pohjoispuolella.

Kreikkalaisessa mytologiassa Rhea synnytti ylijumala Zeuksen Díktillä sijaitsevassa luolassa, niin kutsutussa Díktin luolassa (myös Psychrón luola), piilossa isältään titaani Kronokselta, jolla oli tapana syödä lapsensa. Zeuksen itkut eivät kuuluneet luolasta, sillä sotaisat puolijumalat tanssivat hänen ympärillään kilpiään ja aseitaan kalisuttaen. Zeus sai Amalthea-nimiseltä vuohelta maitoa, ja Melissa-mehiläinen toi hänelle hunajaa. Samaa tarinaa kerrotaan tosin myös Ída- eli Psiloreítis-vuorella sijaitsevasta Ídan luolasta.

## Lähteet

## Aiheesta muualla
Walesin prinssin saari (Kanada)

**Walesin prinssin saari** () on saari pohjoisessa pohjoisessa Kanadassa. Se kuuluu Kanadan arktisten saarten ryhmään, sen länsipuolella sijaitsee Victoriansaari, itäpuolella Somersetinsaari ja pohjoispuolella sijaitsevat Kuningatar Elisabetin saaret. Saari on matalahko ja kasvillisuudeltaan tundraa. Saari jakautuu osittain Nunavutin Qikiqtaalukin alueen ja Kitikmeotin alueiden puolelle. Saarella ei ole pysyvää asutusta. Walesin prinssin saaren pinta-ala on noin 33&nbsp;339&nbsp;km², saari on 40. suurin saari maailmassa ja 10. suurin Kanadassa. Saaren korkein kohta on nimeämätön huippu saaren koillispuolella (), joka kohoaa 320 metriä merenpinnan yläpuolelle.

Ensimmäiset eurooppalaiset saarella olivat vuonna 1851 Francis Leopold McClintockin lähettämät koiravaljakot, jotka etsivät kadonnutta John Franklinia ja hänen retkikuntaansa.

Maapallon magneettinen pohjoisnapa sijaitsi 1900-luvun puolivälissä Walesin prinssin saaressa, mutta on sittemmin siirtynyt pohjoisemmaksi ja on nykyään hieman Ellesmerensaaren länsipuolella.

## Lähteet

## Aiheesta muualla
Scott Litt

**Scott Litt** on yhdysvaltalainen musiikkituottaja, joka tekee työtä enimmäkseen rockin parissa. Hän on tuottanut kuusi R.E.M. -yhtyeen levyä.

## Lähteet
Street Fighter Alpha 2

**Street Fighter Alpha 2** ()  on Capcomin kehittämä ja julkaisema taistelupeli, joka on julkaistu vuoden 1996 helmikuussa kolikkopelinä ja myöhemmin muille alustoille. Peli on jatkoa *[[Street Fighter Alpha]]* -pelille ja esitteli uuden hahmon Sakuran.

## Pelattavuus
Street Fighter Alpha 2 säilyttää suurimman osan ensimmäisen Alpha-pelin uusista ominaisuuksista. Kuten kolmitasoisesen Super Combo mittarin, Alpha Counters, ilmatorjunnan ja fall breakingin. Uutena ominaisuutena peli esitteli Custom Combo systeemin, joka korvasi ensimmäisessä osassa käytetyn Chain Combon. Mikäli Super Combo mittari on ensimmäisellä tai sitä korkeammalla tasolla, voi pelaaja laukaista Custom Combon painamalla kahta lyönti ja yhtä potku nappia yhtä aikaa tai toisinpäin. Pelaaja voi näin tehdä minkä tahansa perus ja erikoisliikkeen luodakseen Custom Combon kunnes ruudun alalaidassa olevassa mittarissa oleva aika loppuu. Ainoat hahmot jotka voivat voivat ajan loputtuakin tehdä kyseisiä comboja ovat Guy ja Gen, mutta rajatun määrän.

Yksinpelissä ensimmäisen osan tapaan otellaan kahdeksan ottelua tietokoneen hallitsemia eri vastustajia vastaan. Loppuvastus määräytyy siitä millä hahmolla pelaaja pelaa. Jokaisella hahmolla on myös oma salainen kilpailija, jonka saa vastaansa yksinpelin aikana saavutettuaan tietyt vaatimukset. Hahmo tulee keskeyttämään meineillään olevan ottelun ylimääräisellä dialogilla pelaajan hahmon kanssa.

## Hahmot
Pelissä on yhteensä 18 pelattavaa hahmoa, ja mukana on kaikki 13 ensimmäisen Alpha-pelin alkuperäishahmot, joista M. Bison, Akuma ja Dan ovat nyt pelattavina hahmoina. Heidän kotiareenoiden ja välianimaatioiden grafiikat on tehty uusiksi. Lisäksi hahmojen äänet on tehty hieman korkeammiksi. Pelin loput viisi hahmoa ovat Zangief ja Dhalsim *Street Fighter II* -pelistä, Gen alkuperäisestä Street Fighterista, Ronelto *Final Fight* -pelisarjasta ja täysin uusi hahmo Sakura. Koulutyttö joka pitää Ryuta idolinaan ja imitoi hänen taisteluliikkeitään.

*Alpha 2:ssa* on myös vaihtoehtoasuja ja vaihtoehtoverisiota eri hahmoista. Chun-Lista on hänen versionsa *Street Fighter II* -pelistä ja Akumasta on vieläkin voimakkaampi versio Shin Akuma, joka esiintyy salaisena tietokoneen ohjaamana hahmona yksinpelissä. Pohjoisamerikkalaisessa kolikkopeli versiossa peliin on piilotettu kolme lisähahmoa, jotka eivät esiinny japanilaisessa versiossa. Hahmot ovat Ryun rinnakkaisversio Evil Ryu, sekä Zangiefin ja Dhalsimin *Street Fighter II – Champion Edition* asusteilla.

## Lähteet

## Aiheesta muualla
*
António Pinto

**António Coelho Pinto** (s. 22. maaliskuuta 1966 Vila Garcia, Amarante, Portugali) on entinen portugalilainen kestävyysjuoksija. 

Pinto sijoittui Soulin olympialaisissa 1988 kolmanneksitoista 10&nbsp;000&nbsp;metrin juoksussa. Splitin EM-kilpailuissa 1990 hän oli samalla matkalla neljästoista. Barcelonan olympialaisissa 1992 hän keskeytti maratonilla. Helsingin EM-kilpailuissa 1994 hän oli samalla matkalla yhdeksäs. Göteborgin MM-kilpailuissa 1995 hän sijoittui 10&nbsp;000&nbsp;metrillä 19:nneksi ja Atlantan olympialaisissa 1996 maratonilla 14:nneksi. Ateenan MM-kilpailuissa 1997 hän keskeytti maratonilla.

Pinto voitti 10&nbsp;000&nbsp;metrin Euroopan-mestaruuden Budapestissa 1998 ajalla 27.48,62. Hän kukisti toiseksi sijoittuneen Dieter Baumannin yli kahdeksalla sekunnilla. Sevillan MM-kilpailuissa 1999 hän sijoittui samalla matkalla viidenneksi ajalla 28.03,42. Sydneyn olympialaisissa 2000 hän oli maratonilla yhdestoista. 

Pinto juoksi 10&nbsp;000&nbsp;metrin Euroopan ennätyksen 27.12,47 Tukholmassa 30. heinäkuuta 1999, mutta menetti ennätyksen vielä samana vuonna Mohammed Mourhitille. 16. huhtikuuta 2000 hän juoksi Lontoossa maratonin Euroopan ennätyksen 2.06.36. Ennätyksen rikkoi Turkin Kaan Kögen Özbilen vasta vuonna 2016, Benoit Zwierzchiewski tosin sivusi sitä 2003.

Pinto voitti Lontoon maratonin vuosina 1992, 1997 ja 2000, sijoittui toiseksi 1999 sekä kolmanneksi 1995, 1998 ja 2001. Berliinin maratonin hän voitti 1994.

## Ennätykset
### Ulkoradat

## Lähteet
Nestor Serrano

**Nestor Serrano** (s. 5. marraskuuta 1955 Bronx, New York, Yhdysvallat) on yhdysvaltalainen näyttelijä. Hänen ensimmäinen elokuvaroolinsa oli elokuvassa *[[Rahareikä]]*. Hän on näytellyt myös elokuvissa *[[Tappava ase 2]]*, *[[Bad Boys (vuoden 1995 elokuva)|Bad Boys]]*, *[[Neuvottelija]]*, *[[Empire (vuoden 2002 elokuva)|Empire]]*, *[[The Insider – sisäpiirissä]]*, *[[Valamiehet]]* ja *[[The Day After Tomorrow]]*. Hän näytteli myös televisiosarjassa *[[24 (televisiosarja)|24]]* Navi Arazia.

## Aiheesta muualla
* Nestor Serranon virallinen sivu 
*
Panavia Tornado

**Panavia Tornado** tai *MRCA (Multi-Role Combat Aircraft, suomeksi: monitoiminen taistelulentokone) Tornado* on perhe kaksimoottorisia sotilaslentokoneita, joita kehitettiin yhdessä Yhdistyneen kuningaskunnan, Länsi-Saksan ja Italian kesken. Koneesta on kolme pääasiallista versiota:
*Tornado IDS (Interdictor/Strike), hävittäjäpommittaja/rynnäkkökone
*Tornado ADV (Air Defence Variant), torjuntahävittäjä
*Tornado ECR (Electronic Combat/ Reconnaissance), tiedustelulentokone, elektroninen sodankäynti.

Tornado on yksi maailman monipuolisimmista ja kyvykkäimmistä hävittäjistä-/rynnäkkökoneista, jota luonnehtii suuri asekuorma, pitkä toimintamatka ja suuri selviytymiskyky.

Tornado on Panavian suunnittelema ja rakentama, kehitystöitten alullepano tapahtui vuonna 1967. Panavia on kolmen valtion muodostama yhteenliittymä ja sen muodostavat British Aerospace (aikaisempi British Aircraft Corporation), Messerschmitt-Bölkow-Blohm (Länsi-Saksa) ja Alenia Aeronautica (Italia). Tornadon ensilento tapahtui 14. elokuuta 1974. Britannian kuninkaallisten ilmavoimien, Italian ilmavoimien (AMI) ja Saudi Arabian kuninkaallisten ilmavoimien Tornadot osallistuivat Persianlahden sotaan Irakia vastaan. Seitsemän Tornadoa ammuttiin alas.

992 Tornadoa rakennettiin rakentajavaltioille ja Saudi-Arabialle vuosina 1979–1999. Italian Aeronautica Militare (AMI) sai sata hävittäjää, Britannian kuninkaalliset ilmavoimat 229 IDS-tyypin ja 155 ADV-tyypin lentokonetta, ja Länsi-Saksan ilmavoimat 212 sekä laivaston ilmavoimat 112 konetta. Osaan RAF:n koneista tehtiin päivitysmuutoksia ECR-tyypiksi, ja neljätoista uutta koneyksilöä rakennettiin tähän käyttötarkoitukseen. Saudi-Arabian Kuninkaalliset ilmavoimat saivat arviolta hieman yli sata Tornado-monitoimihävittäjää.

Neljätoista saksalaista Tornado ECR:ää otti osaa Naton suorittamaan serbialaisten pommitukseen Kosovon sodan aikana 1999. He käyttivät serbialaisia ilmatorjuntaohjuksia vastaan tutkaan hakeutuvia ohjuksia tässä Saksan ilmavoimien ensimmäisessä sotatoimessa sitten toisen maailmansodan.

## Lähteet
* Hallen Hävittäjäsivu: Panavia Tornado 
* Panavia Tornado ADV (Air Defense Variant) Air Defense Fighter / Interceptor - History, Specs and Pictures - Military Aircraft
*Crosby, Francis: *Modern Fighter Aircraft - an illustrated history of war planes from 1945 to present day*, Southwater Books/Anness Publishing, 2004, London England (s. 102-103) .
*Sharpe, Michael: *Attack and interceptor jets - 300 of the world's greatest aircraft*. Friedman/Fairfax: Amber Books Ltd., 1999. .

### Viitteet

## Aiheesta muualla

*http://www.aviastar.org/air/inter/inter_tornado.php
*http://www.tornado-data.com/
*http://www.globalsecurity.org/military/world/europe/tornado.htm
*http://www.raf.mod.uk/equipment/tornado.cfm
*http://www.fas.org/man/dod-101/sys/ac/row/tornado.htm
IK Hakarpspojkarna

**IK Hakarpspojkarna**  (**IKHP**) on vuonna 1929 perustettu ruotsalainen urheiluseura Huskvarnassa Jönköpingin kunnassa. Nykyiset lajit ovat suunnistus, hiihto, pyöräily, yleisurheilu ja triathlon. Aiemmin lajeina ovat olleet myös kävely, pyöräily, hiihto, jääpallo ja jalkapallo.

Seuran miehet ovat voittaneet Tiomilan vuonna 1995 ja Jukolan viestin 1992. Suunnistuksen maailmanmestari Mattias Karlsson edustaa seuraa.

## Lähteet

## Aiheesta muualla
*Seuran kotisivut
Aféntis Christós (vuori)

**Aféntis Christós** (; transl. myös *Aféndis Christós*) on vuori Lasíthi- eli Díktivuorilla Kreetan saarella Kreikassa. Sen korkeus on 2&nbsp;141 metriä ja prominenssi 349 metriä.

Aféntis Christós sijaitsee Kreetan itäosassa Iraklionin ja Lasíthin alueyksiköiden rajalla. Se on Lasíthivuoriston toiseksi korkein huippu Díktivuoren Psathín huipun jälkeen. Vuoren huipulla on Kristuksen kirkastumiselle (*Metamórfosi tou Sotíros*) omistettu kappeli.

Vuorelle pääsee Euroopan kauko­vaellus­reittiä numero 4 Lasíthin ylätasangolta läheiselle Díkti-vuorelle, josta edelleen Aféntis Christókselle. Matka vuorelle on hyvin pitkä, vaikea ja vaarallinen. Paras aika kiivetä Aféntis Christókselle on säästä riippuen yleensä helmikuusta maaliskuuhun. 

## Lähteet

## Aiheesta muualla
David Clarkson

**David Clarkson** (s. 31. maaliskuuta 1984 Toronto, Ontario, Kanada) on kanadalainen jääkiekkoilija, pelipaikaltaan laitahyökkääjä. Heinäkuussa 2019 Clarkson kaupattiin takaisin Toronto Maple Leafsiin, jota hän oli edustanut aikaisemmin vuosina 2013-2015.

Clarksonia ei koskaan varattu NHL:ään vaan hän teki elokuussa 2005 sopimuksen Devilsin kanssa vapaana pelaajana. Clarkson pelasti ensimmäisen NHL-pelinsä 15. maaliskuuta 2007 Carolina Hurricanesia vastaan. Hän pääsi ensimmäisellä kaudellaan pelaamaan myös kolme playoff-ottelua. 

Clarkson on noussut Devils-fanien suosikiksi tappeluhalukkuutensa ja aggressiivisen karvauspelinsä ansiosta. Clarksonin nuorempi veli Doug edustaa Kitchener Rangersia Ontario Hockey Leaguessa.

Kesällä 2013 Clarkson solmi seitsemänvuotisen sopimuksen Toronto Maple Leafsin kanssa. 

Vuonna 2017 Vegas Golden Knights varasi Clarksonin . Clarkson edusti Golden Knightsia kahden kauden ajan, kunnes hänet kaupattiin takaisin Torontoon vuonna 2019.

## Tilastot

## Lähteet
* 
* David Clarkson Jatkoaika.comissa
Drag Me to Hell

**Drag Me to Hell** on vuonna 2009 ensi-iltansa saanut yhdysvaltalainen kauhuelokuva, jonka on ohjannut Sam Raimi. Hän on tehnyt käsikirjoituksen yhdessä veljensä Ivan Raimin kanssa.

## Juoni
Pankkivirkailija Christine (Alison Lohman) ei myönnä asiakkaalle lainaa, minkä takia vanha nainen menettää kotinsa. Kostoksi mustalaisnainen langettaa Christinen ylle kirouksen.

## Näyttelijöitä

## Vastaanotto
Manu Haapalainen arvioi Annassa, että *Drag Me to Hell* voisi olla virkistävä vanhanaikainen kauhumoraliteetti, jos se olisi tehty tosissaan. Nyt filmissä on kuitenkin liikaa nuorisohuumoria.

## Lähteet

## Aiheesta muualla
* 
* 
* Box Office Mojo -palvelussa
* FEARnet Drag Me to Hellistä
Assassin’s Creed II

**Assassin’s Creed II** on Ubisoft Montrealin kehittämä ja Ubisoftin vuonna 2009 PlayStation 3:lle ja Xbox 360:lle julkaisema *[[Assassin’s Creed (pelisarja)|Assassin’s Creed]]* -sarjan toimintaseikkailupeli. Peli on Ezio-trilogian ensimmäinen osa – päähenkilö Ezio Auditore da Firenzen tarina jatkuu peleissä *[[Assassin’s Creed: Brotherhood]]* ja *[[Assassin’s Creed: Revelations]]*. Peli on ottanut vahvasti vaikutteita oikeista historian tapahtumista ja sijainneista.

Pelin Windows-versio julkaistiin maaliskuussa 2010, ja marraskuussa 2016 peli julkaistiin myös PlayStation 4:lle ja Xbox Onelle osana graafisesti paranneltua *The Ezio Collection* -kokoelmaa.

## Pelaaminen
*Assassin’s Creed II* on avoimeen pelimaailmaan perustuva peli, eli pelaaja voi vapaasti tutkia maailmaa tarinatehtävien rinnalla ja pelin läpäisemisen jälkeen. Kehittäjä Patrice Désilets kertoi E3-messuilla peliin kehitettävän lähes 200 tehtävää, sisältäen ainakin 100 sivutehtävää.

Pelissä on runsaasti aseita, joihin lukeutuvat muun muassa hilparit, kirveet ja miekat. Pelaaja voi myös riisua vihollisen aseista ja käyttää niitä vastustajiaan vastaan. Ensimmäisessä pelissä esitelty, salamurhaajille tyypillinen sisääntaitettava terä () tekee paluun, ja tällä kertaa niitä voi käyttää kahta kerrallaan. Pelisarjan muiden osien tapaan *Assassin’s Creed II*:ssa esiintyy suuressa osassa parkour-tyylinen liikkuminen. Pelihahmo liikkuu erittäin nopeasti ja ketterästi, kyeten kiipeämään lähes mihin tahansa.

Uusiin ominaisuuksiin lukeutuvat muun muassa uiminen ja sukeltaminen sekä aktiivinen vuorokausirytmi. Pelissä esiintyvät kaupungit ovat Firenze, San Gimignano, Forlì, Venetsia ja Monteriggioni. Näiden lisäksi pelin loppupuolella esiintyy lyhyesti Vatikaanivaltio.

## Juoni
Peli on suoraa jatkoa *[[Assassin’s Creed]]in* tapahtumille. Vuoteen 2012 perustuvassa tarinassa Desmond Miles on edelleen vankina Abstergo-yhtiön tiloissa tutkittuaan kolmannella ristiretkellä eläneen esi-isänsä Altaïr Ibn-La’Ahadin historiaa. Desmond pakenee tutkimustiloista Abstergon entisen työntekijän, Lucy Stillmanin avulla ja saapuu salaiseen piilopaikkaan, jossa hän alkaa Lucyn ystävien, Shaun Hastingsin ja Rebecca Cranen avulla tutkia jälleen historiaansa. Tutkimukset sijoittuvat renessanssin aikaiseen Italiaan, 1400-luvun loppupuolelle. Tutkimusten kohteena on Auditoren aatelissukuun kuuluva Ezio Auditore da Firenze, Desmondin kaukainen esi-isä, joka kuuluu tietämättään salamurhaajien sukuun. Sukujuuret selviävät Eziolle myöhemmin pelin edetessä, kun hänen isänsä ja veljensä hirtetään maanpetoksesta syytettyinä, jolloin hänen setänsä Mario ottaa Ezion huostaansa opettaakseen hänelle salamurhaajien taitoja.

Kuuluisista historiallisista henkilöistä peli sisältää muun muassa Leonardo da Vincin, Rodrigo Borgian ja Lorenzo de’ Medicin.

## Vastaanotto

*Assassin's Creed II* sai hyvän vastaanoton kriitikoilta. *Official Xbox Magazine* yksinoikeus arvostelussa peli sai pisteet 9/10. *Official PlayStation Magazine US* antoi pelille täydet pisteet, kun taas *Official PlayStation Magazine UK* arvosteli pelin pistein 9/10.

## Lähteet
Somersetinsaari

**Somersetinsaari** () on saari pohjoisessa Kanadassa. Se kuuluu Kanadan arktisten saarten ryhmään. Bellotinsalmi erottaa sen Kanadan mantereen Boothian niemimaasta. Saaren pinta-ala on 24&nbsp;786&nbsp;km², ja se on 45. suurin saari maailmassa ja 12. suurin Kanadassa. Saaren korkein kohta on nimeämätön huippu saaren keskiosassa (), joka kohoaa 489&nbsp;m merenpinnasta. Saarella ei ole pysyvää asutusta.

Ensimmäiset merkit ihmisasutuksesta alueella ovat noin 1000-luvulta, jolloin saarella asuivat Thulen kulttuurin kansat. Heidän ajaltaan alueelta on löydetty valaanluita, tunneleita ja kivirakennelmien raunioita.

James Clark Rossin tutkimusretkikunta, johon kuului kaksi laivaa, saapui saaren koillispuolelle vuoden 1848 loppupuolella. He perustivat Port Leopold -tukikohdan viettääkseen talven saarella. Huhtikuussa retkikunta tutki Peelinsalmen rantoja koiravaljakkojen avulla etsien kadonnutta John Franklinin retkikuntaa.

Vuonna 1937 Hudson's Bay Company perusti saaren kaakkoispuolelle Fort Ross -tukikohdan ja kauppapaikan. Toiminta jatkui vain yhdentoista vuoden ajan, minkä jälkeen yhtiö päätti sulkea toimipaikan vaikeiden kulkuyhteyksien vuoksi; toisinaan jäämassat sulkivat kulkuyhteydet jopa pariksi vuodeksi kerrallaan. Paikalliset Taloyoakin kylän Inuitit käyttävät entistä kaupparakennusta ja johtajan asuntoa edelleen tundrakaribun metsästysmatkoillaan.

Saaren vanhat rauniot, runsas villieläimistö ja helppo kulkuyhteys Resoluten kylästä ovat tehneet saaresta suositun turistikohteen.

## Lähteet
Paavo Ottelin

**Paavo Eliel Ottelin** (4. marraskuuta 1899 Tornio – 23. huhtikuuta 1928) oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen armeijan riveissä. 

## Perhe ja koulutus
Ottelinin vanhemmat olivat filosofian maisteri Kaarlo Eliel Ottelin ja Olga Johanna Niemi. Hänet vihittiin avioliittoon vuonna 1926 Anna Voutilaisen kanssa. Hän erosi Kokkolan suomalaisessa yhteiskoulun 7. luokalta liittyäkseen jääkäriliikkeeseen. Hän kävi Haminan taistelukoulun vuonna 1918 ja Tykistöupseerien täydennyskurssin vuonna 1923.  

## Jääkärikausi

Ottelin liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 11. huhtikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Pataljoonan rintamakomennuksen jälkeen hänet siirrettiin 2. konekiväärikomppaniaan 11. heinäkuuta 1917 alkaen.

## Suomen sisällissota
Ottelin astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan ensin 8. jääkäripataljoonan konekiväärikomppaniaan, josta hänet määrättiin 6. maaliskuuta 1918 alkaen 4. Jääkärirykmentin 9. jääkäripataljoonan konekiväärikomppaniaan. Hän osallistui sisällissodan taisteluihin Viipurissa. 

## Sisällissodan jälkeinen aika
Ottelin palveli sisällissodan jälkeen 4. jääkärirykmentistä muodostetussa Jääkäripataljoona 4:ssä, josta hänet siirrettiin 6. heinäkuuta 1918 Kaartin jääkäripataljoonan konekiväärikomppaniaan. Jalkaväestä Ottelin siirtyi tykistöön ensin 27. lokakuuta 1918 oppilaaksi Lappeenrannan tykistöupseerikursseille, josta hänet kurssin päätteeksi määrättiin kenttätykistörykmentti 2:n 2. patteriin. Kenttätykistörykmentistä hänet siirrettiin 26. syyskuuta 1919 patterinpäälliköksi Rannikkotykistörykmentti 3:n 3. patteristoon. Patteristossa hän toimi usean eri patterin päällikkönä. Rannikkotykistörykmentti 3:sta hänet komennettiin 24. tammikuuta 1925 opettajaksi Rannikkotykistön kapitulanttikouluun, josta hän erosi sairauden takia 31. maaliskuuta 1928.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
John Bentley

**John Bentley** voi tarkoittaa seuraavia henkilöitä:
* John Bentley, brittiläinen näyttelijä
* John Bentley, brittiläinen jalkapallomanageri
* John Irving Bentley, yhdysvaltalainen lääkäri, jonka kuolemaa epäillään spontaaniksi itsesyttymiseksi.
John Bentley (näyttelijä)

**John Bentley** (2. joulukuuta 1916 Warwickshire, Britannia – 13. elokuuta 2009 Petworth, Sussex, Britannia) oli brittiläinen näyttelijä. Hänen elokuvarooleihinsa kuuluvat muun muassa nimiroolit kolmessa Paul Temple -elokuvassa vuosina 1948–1952. Hänen satunnaisiin esiintymisiinsä A-luokan elokuvissa kuului rooli vuoden 1956 elokuvassa *[[Istanbul (elokuva)|Istanbul]]*, jossa pääosaa esitti Errol Flynn.

## Lähteet
Johan Paavilainen

**Johan Eemeli Paavilainen** () oli suomalainen reservin luutnantti ja jääkäri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa muun muassa joukkueenjohtajana koillisrintamalla.

## Perhe ja koulutus
Paavilaisen vanhemmat olivat maanviljelijä Simo Paavilainen ja Katri Rautiainen. Hänet vihittiin avioliittoon vuonna 1921 Anni Paavalniemen kanssa. Hän kävi kansakoulun ja suoritti yksityisesti keskikoulukurssin Iin yhteiskoulussa vuonna 1930. Hän kävi Reserviupseerikoulun vuonna 1928 ja suojeluskuntaupseerikurssin vuonna 1922 sekä taktiikan soveltamiskurssin vuonna 1922. Komppanianpäällikkökurssin hän suoritti vuonna 1930 ja luutnanttikurssin vuonna 1937 Suojeluskuntain päällystökoulussa.

## Jääkärikausi

Paavilainen työskenteli kauppa-apulaisena Kaukolassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 3. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, josta hänet siirrettiin 20. maaliskuuta 1917 pataljoonan täydennysjoukkoon hänellä todetun sairauden takia. Takaisin komppaniaansa hän palasi 16. elokuuta 1917. 

## Suomen sisällissota
Paavilainen astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan aluksi 1. Jääkärirykmentin 1. jääkäripataljoonan 4. komppaniaan, josta hänet siirrettiin maaliskuun lopulla koillisrintamalle, niissä hän toimi joukkueenjohtajana Sallan rykmentin Kuolajärven pataljoonan 2. komppaniassa. Hän osallistui sisällissodan taisteluihin Kuivitsalla ja Kilislammilla.

## Sisällissodan jälkeinen aika
Paavilainen palveli sisällissodan jälkeen joukkueenjohtajana Sallan rykmentistä muodostetun Lapin I rajavartiopataljoonan (myöhemmin Lapin ryhmän II pataljoona ja Lapin rajavartiosto) eri komppanioissa. Hän erosi armeijasta ja liittyi suojeluskuntajärjestöön 1. tammikuuta 1921 ja hänet sijoitettiin paikallispäälliköksi Haukiputaan suojeluskuntaan. Haukiputaalta hän muutti Ouluun, missä hänet sijoitettiin 1. heinäkuuta 1928 aluepäälliköksi ensin Oulun suojeluskuntapiirin VII alueelle ja 1. helmikuuta 1933 alkaen III alueelle.  

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Karl Pakarinen

**Karl Johan Pakarinen** (käytti Saksassa peitenimeä Skogström), () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisessa armeijassa komppanianpäällikkönä. 

## Perhe ja koulutus
Pakarisen vanhemmat olivat ajuri Petter Johan Pakarinen ja Anna Maria Matilainen. Hän kirjoitti ylioppilaaksi Joensuun klassillisesta lyseosta vuonna 1905 ja liittyi Karjalaiseen osakuntaan. Opintojaan hän jatkoi Teknillisen korkeakoulun koneinsinööriosastolla syyslukukauden 1906 ja Helsingin yliopiston filosofisen tiedekunnan fyysis-matemaattisella osastolla vuosina 1907 - 1914.

## Jääkärikausi

Pakarinen liittyi vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 4. marraskuuta 1916, josta hänet siirrettiin pataljoonan 1. komppaniaan 29. maaliskuuta 1917. 

## Suomen sisällissota
Pakarinen astui Suomen armeijan palvelukseen Saksassa 7. helmikuuta 1918 ensin allekirjoitettuaan palvelusopimuksen. Tässä tilaisuudessa hänet ylennettiin vänrikiksi. Hän saapui takaisin Suomeen 18. helmikuuta 1918 jääkärien etujoukon mukana Vaasaan. Vaasasta hänet komennettiin aluksi suojeluskuntajoukkojen kouluttajaksi Joensuuhun ja sieltä edelleen Karjalan rintamalle. Hän toimi Karjalan rintamalla aluksi IV pataljoonan 1. komppanian päällikkönä, josta tehtävästä hänet määrättiin 19. maaliskuuta 1918 alkaen Karjalan 1. rykmentin II pataljoonan 3. komppanian päälliköksi. Hän osallistui sisällissodan taisteluihin Raudun rintamalla, jossa hän kaatui 20. huhtikuuta 1918 Kauksamolla. Hänet haudattiin Joensuun sankarihautaan. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Party Music – 20 Hits

**Party Music ~~ 20 Hits** on Bobby Vintonin kahdeskymmenesyhdeksäs studioalbumi. 
Se sisältää 20 tanssikappaletta. Suurin osa niistä on polkkia.

## Kappaleet
;Puoli 1
# "Ob-La-Di, Ob-La-Da" – (John Lennon, Paul McCartney) – 2:33
# "Just Because" – (Bob Shelton, Joe Shelton, Sydney Robin) – 2:13
# "You Are My Sunshine" – (Jimmie Davis, Charles Mitchell) – 2:29
# "Tic-Tock Polka" – (S. Guski, R.J. Martino, Gaetana Lama) – 2:07
# "Paloma Blanca" – (Hans Bouwens) – 3:17
# "Don't Let My Mary Go Around" – (Bobby Vinton, Gene Allan) – 2:22
# "That's Amoré" – (Jack Brooks, Harry Warren) – 2:32
# "Whose Girl Are You" – (J. Durlak, A. Gamse) – 2:12
# "Strike Up the Band for Love" – (Bobby Vinton, Gene Allan) – 2:19
# "My Melody of Love" – (Bobby Vinton, Henry Mayer) – 3:08
;Puoli 2
# "Pennsylvania Polka" – (Lester Lee, Zeke Manners) – 1:55
# "Too Fat Polka" – (R.A. MacLean, Arthur Richardson) – 2:28
# "Polish and Proud" – (R. Barsukiewicz) – 2:36
# "Strip Polka" – (Johnny Mercer) – 2:00
# "Don't Cry Mary Jo" – (Bobby Vinton, Gene Allan) – 2:13
# "Hoop-Dee-Doo" – (Frank Loesser, Milton DeLugg) – 1:55
# "You Can't Be True Dear/I've Nothing" – (Hal Cotton, Hans Otten, Ken Griffin/Bobby Vinton, Robert Morgan) – 2:36
# "The Polish Wedding Song" – (Bobby Vinton, Robert Morgan) – 3:03
# "Polka Memories sikermä" – (Polka Doll/That's My Family Tree/I Love to Dance the Polka/Moja Dziewczyna Myje Nogi/Memories of Old/Love Is a Melody That Lasts Forever) – 4:53
# "Love Is the Reason" – (Bobby Vinton) – 2:13

## Albumin tekijät
*Tuottaja: Bob Morgan
*Insinööri: Ron Malo
The Name Is Love

__NOTOC__
**The Name Is Love** on Bobby Vintonin vuonna 1977 ilmestynyt kolmaskymmenes studioalbumi. Albumilla on coverversiot kappaleista ”Hold Me, Thrill Me, Kiss Me” ja ”Only Love Can Break a Heart”.

## Kappaleet
### A-puoli
# 
# 
# 
# 
# 
# 

### B-puoli
# 
# 
# 
# 
# 

## Tuotanto
* The Nashville Edition ja Janie Fricke – taustalaulu
* Bob Morgan – tuottaja
* Lou Bradley – äänittäjä
* Ken Laxton – äänittäjä
* Ron Reynolds – äänittäjä
* Armin Steiner – äänittäjä
* Eddy Sanderson – kansikuva
* Lloyd Morales – takakannen kuva

## Listat
**Albumit** – Billboard (North America)

**Singlet** – Billboard (North America)

## Aiheesta muualla
* ''The Name Is Love'' discogs.com -sivustolla
Bathurstinsaari

**Bathurstinsaari** () on saari Nunavutissa pohjoisessa Kanadassa. Se kuuluu Kuningatar Elisabetin saariryhmään. Saaren pinta-ala on noin 16&nbsp;042&nbsp;km²; se on 54. suurin saari maailmassa ja 13. suurin Kanadassa. Korkeuserot ovat pieniä ja suurin osa saaresta on alle 330&nbsp;m merenpinnasta. Korkein huippu on Arctic Cordillera -vuorijonon sivuhaaran Stokes Rangen Stokes Mountain (412&nbsp;m). Saarella ei ole pysyvää asutusta. Maaperä on parempilaatuista kuin muilla alueen saarilla, tämän vuoksi saaren biomi on näitä saaria monipuolisempi.

Saaren itärannikolla sijaitsevassa Brooman Point Village kylässä on tutkimusten mukaan ollut asutusta nykyistä lämpimämmällä ajanjaksolla, 2000-luvulla eaa. paikalla asui Dorsetin kulttuuriin edustajia.  Kaivauksissa on löydetty heidän tekemiään kivisiä laatikoita ja kaiverretuja ihmis ja eläinhahmoja. Viimeiset havainnoit heistä on noin vuoden 1 tienoilta. Samalla paikalla asui 900–1200-luvuilla Thulen kulttuurin edustajia. Thule kansan rakentajat rakensivat kylän Dorsetien asuinpaikan päälle, suurin osa alkuperäisista Dorsetien esineistä säilyi ikiroudassa nykypäivän tutkijoille. Toisinpaikoin Thule rakennusten seinät oli tehty valaanluista ja Dorsetien hylkäämistä puuosista sekä heidän kaivertamistaan sarvista, yhdistäen osia molemmista kulttuureista.

Ensimmäisenä eurooppalaisena saaren löysi vuonna 1819 William Edward Parry, joka nimesi saaren Britannian siirtomaa- ja sotaministerin Henry Bathurst, Bathurstin 3. jaarlin mukaan (1812–1827).

Saarelle on perustettu jääkarhujen suojelualue Polar Bear Pass ja sinne suunnitellaan uutta Tuktusiuqvialuk National Park -luonnonpuistoa.

Maapallon magneettinen pohjoisnapa liikkui saaren yli etelästä pohjoiseen 1960–1970-luvuilla.

## Lähteet

## Aiheesta muualla
* Bathurstinsaaren luontoa Gerrit Vyn Photography
Ken Wharton

**Kenneth "Ken" Albert Wharton** (21. maaliskuuta 1916 Smethwick – 12. tammikuuta 1957 Auckland, Uusi-Seelanti) oli brittiläinen Formula 1 -kuljettaja. Hän osallistui 16 F1-osakilpailuun kausilla 1952–1955. Hän saavutti yhteensä 3 MM-pistettä ajamalla neljänneksi heti debyyttikilpailussaan Sveitsin GP:ssä 1952. Hän osallistui myös muutamaan MM-sarjaan kuulumattomaan kilpailuun voittaen vuonna 1953 Winfield JC sekä Newcastle Journal Trophyn.

Wharton kilpaili myös rallin MM-sarjassa voittaen Tulip Rallyn kolmesti Fordilla. Hän voitti Britannian Hill Climbing -sarjan mestaruuden neljä kertaa vuosina 1951–1954. Hän on edelleenkin ainoa kuljettaja, joka on voittanut sarjan mestaruuden neljästi peräkkäin. Eniten sarjan mestaruuksia on Tony Marshilla, kuusi kappaletta.

Wharton menehtyi Uudessa-Seelannissa Ardmoren radalla järjestetyssä kilpailussa, kun hänen Ferrarinsa kolaroi.

## Formula 1- tulokset

## Lähteet
Ted Whiteaway

**Ted Whiteaway** (1. marraskuuta 1928 Feltham, Middlesex – 18. lokakuuta 1995) oli brittiläinen Formula 1 -kuljettaja. 

## Formula 1
Whiteaway osallistui yhteen F1-osakilpailuun kaudella 1955, Monacon GP:hen. Hän kuitenkin karsiutui, eikä päässyt starttaamaan kilpailuun. Hän osallistui myös MM-sarjaan kuulumattomiin kilpailuihin.

## Muut sarjat
Whiteaway ajoi myös Le Mansia ystävänsä John Turnerin kanssa vuonna 1959, jolloin he sijoittuivat kokonaistuloksissa 7. sijalle.

## Lähteet